
	N /27.3.3/55690-2026

	Դիտողություններ և առաջարկություններ չկան։
	

	2. Ֆինանսների նախարարություն 
	02․11.2026թ.

	
	N 01/9-2/28083-2026

	    1. էկոնոմիկայի նախարարության կողմից (վարչապետի աշխատակազմի ղեկավարի 20.10.2026թ. N 02/16.20/36822-2026 գրության շրջանակներում) շրջանառվել է «2026 թվականի Արենի տեսակի խաղողի մթերումների գործընթացի կազմակերպման միջոցառումը հաստատելու մասին» ՀՀ կառավարության որոշման նախագիծը (այսուհետև՝ Արենի տեսակի խաղողի մթերումների նախագիծ), որով նախատեսված էր մթերումներ իրականացնող տնտեսավարող սուբյեկտներին 2026թ. պետական բյուջեից տրամադրել սուբսիդավորում՝ առնվազն 800 տոննա և ավելի քանակությամբ Արենի տեսակի խաղողի նվազագույնը 210 դրամով մթերված ամբողջ ծավալի յուրաքանչյուր 1 կգ-ի համար 70 դրամ։ Արդյունքում աջակցության չափը գնահատվել էր 140․0 մլն դրամ։
Սույն նախագծի շրջանակներում նախատեսվում է 2000 տոննա խաղողի մթերումների համար լրացուցիչ շուրջ 270.0 մլն դրամ վարկերի ներգրավում, որի սուբսիդավորվող տոկոսների հաշվարկը բացակայում է։
Ընդ որում Արենի տեսակի խաղողի մթերումների նախագծի հիմնավորումներում մթերումը փոխկապակցվում է գինու արտադրության հետ, իսկ սույն նախագծի հիմնավորումներում այն փոխկապակցվում է կոնյակի սպիրտի արտադրության հետ։
Այդ կապակցությամբ հայտնում ենք, որ ՀՀ տարածքից թարմ պտղի, շշալցված խաղողի գինու, բրենդիի և հանքային ջրի արտահանման աջակցության միջոցառման (ՀՀ կառավարության 11.06.2026թ. N 839-Լ որոշում, այսուհետ՝ Արտահանման միջոցառում) շրջանակներում շշալցված խաղողի գինու համար փոխհատուցում է տրամադրվում 1 լիտրի համար 175 դրամ՝ ԵՏՄ երկրներ և 350 դրամ՝ ԵՏՄ երկրներից բացի այլ երկրներ արտահանման դեպքում, իսկ շշալցված հայկական բրենդիի կամ հայկական կոնյակի յուրաքանչյուր 1 բացարձակ լիտրի համար 830 դրամ։ Հետևաբար բացահայտման կարիք ունի Վայոց ձորի մարզում շուրջ 2000 տոննա խաղողի մթերման համար՝
ա/ մի կողմից մթերված ամբողջ ծավալի յուրաքանչյուր 1 կգ-ի համար 70 դրամ սուբսիդիայի տրամադրումը,
բ/ մյուս կողմից վերամշակողներին նույն խաղողի մթերման համար ներգրավված վարկերի տոկոսների սուբսիդավորումը։
Այդ առումով պարզ չէ նույն նպատակի համար 2 տարբեր բնույթի աջակցությունների կիրառման նպատակահարմարությունը, ուստի առաջարկում ենք 2 նախագծերը միավորել և ներկայացնել 1 աջակցության ծրագրի ձևով։
Միաժամանակ, կրկնակի աջակցությունից խուսափելու նպատակով առաջարկում ենք Միջոցառման ընդունման դեպքում Արտահանման միջոցառման մինչև 2026թ. նոյեմբերի 1-ը սահմանված ժամկետի հետագա երկարաձգման դեպքում բացառել Արենի տեսակի խաղողից շշալցված գինու կամ կոնյակի համար փոխհատուցման տրամադրումը:










2. Նախագծով առաջարկվող փոփոխությունը (Ծրագրի շրջանակներում խաղողի մթերումների նպատակով 2026թ. տրամադրվող վարկի չափը սահմանված օգոստոսի 1-ի փոխարեն մինչև 2026թ․ նոյեմբերի 15-ը կնքված հումքի գնման պայմանագրերով հաշվարկելու առաջարկը) ներկայացվել է առանց տարածքային, մթերման ծավալի կամ լրացուցիչ վարկավորման ընդհանուր գումարի սահմանափակման։ Հետևաբար՝ ներգրավվող լրացուցիչ վարկերի փաստացի ծավալը կարող է գերազանցել հիմնավորմամբ նշված 270.0 մլն դրամը։
Նշենք, որ 2026թ․ պետական բյուջեով և ԱԺ ներկայացված 2027թ. պետական բյուջեի նախագծով (այդ թվում, 2028-2029թթ. չափաքանակներով) Ծրագրի գծով նախատեսված գումարներում Նախագծով առաջարկվող փոփոխության արդյունքում առաջացող ծախսերի ֆինանսավորման համար միջոցներ նախատեսված չեն։
Հաշվի առնելով, որ ՀՀ էկոնոմիկայի նախարարության գծով արդեն իսկ ընդունված որոշումներով մինչև տարեվերջ գնահատված հավելյալ ծախսային կարիքը կազմում է շուրջ 26․4 մլրդ դրամ, իսկ ՀՀ կառավարության պահուստային ֆոնդում մինչ տարեվերջ անհրաժեշտ չափով հասանելի միջոցներ առկա չեն, Նախագծի ֆինանսական ազդեցությունը գնահատելու նպատակով առաջարկում ենք՝













ա/ ներկայացնել ակնկալվող լրացուցիչ ծախսերի հստակ ֆինանսական գնահատականն ըստ տարիների (ներառյալ 2026թ․ համար)՝ համապատասխան հաշվարկ-հիմնավորումներով (հիմնավորմամբ նշվել է, որ Նախագծի ընդունման դեպքում լրացուցիչ շուրջ 270.0 մլն դրամ վարկերի ներգրավումը Ծրագրի գծով էական պարտավորություններ չի առաջացնելու և դրանք կատարվելու են Էկոնոմիկայի նախարարության 2027թ. բյուջեով և 2028-2029թթ. ՄԺԾԾ-ով հաշվարկված գումարների շրջանակներում),
բ/ ներկայացնել Ծրագրի գծով մինչև տարեվերջ առկա պարտավորությունների գնահատականը, 




գ/ վերանայել հիմնավորման մեջ օգտագործված «ծրագրի գծով էական պարտավորություններ չի առաջացնի» ձևակերպումը՝ այն համապատասխանեցնելով վերոնշյալ հաշվարկների արդյունքներին։
	1․ Ընդունվել է մասսամբ։
   Փաստացի 2,477․8 տոննա խաղողի մթերումների համար անհրաժեշտ շուրջ 334․5 մլն դրամ վարկերի սուբսիդավորվող տոկոսագումարի հաշվարկը կցվում է, ըստ որի սուբսիդավորման չափը կկազմի շուրջ 61,4 մլն դրամ, որից 2026թ․՝ 2․6 մլն դրամ, 2027թ․՝ 30․0 մլն դրամ, 2028թ․՝ 21․9 մլն դրամ և 2029թ․՝ 6․9 մլն դրամ։
   Արենի տեսակի խաղողի մթերումների նախագծի և սույն որոշման նախագծի հիմնավորումում նշվում է, որ գինու արտադրության և իրացման ծավալների կրճատումով և նախորդ տարիներից կուտակված պատրաստի արտադրանքի մնացորդներով պայմանավորված զգալիորեն նվազել է խաղողի գինեմետ սորտերի՝ հատկապես Արենի տեսակի խաղողի նկատմամբ պահանջարկը,  տնտեսավարողները շահագրգռված չեն իրականացնել Արենի տեսակի խաղողի մթերումներ։ Սակայն երկու նախագծերում էլ նշվում է, որ Վայոց ձորի մարզում առկա Արենի տեսակի խաղողի մթերման խնդիրը հնարվոր է լուծել այն կոնյակի սպիրտի արտադրության համար մթերելու միջոցով։ 
    Մթերված խաղողի սուբսիդավորման տրամադրման չափը սահմանվում է 2025 թվականին Կառավարության 30.10.2025թ. 1537-Լ որոշմամբ սահմանված սուբսիդավորման նույն չափով՝ 1 կգ-ի համար 70 դրամ։ 
   Գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորման ծրագրով վերամշակման գործունեություն իրականացնող յուրաքանչյուր վարկառուին խաղողի մթերումների (գնումների) նպատակով յուրաքանչյուր տարի կարող է տրամադրվել մինչև 4.0 մլրդ դրամի վարկ՝ անկախ  2026 թվականի Արենի տեսակի խաղողի մթերումների գործընթացի կազմակերպման միջոցառման նախագծից։ Այդ պատճառով  2 նախագծերը միավորելու և 1 աջակցության ծրագրի ձևով ներկայացնելու առաջարկությունն անընդունելի է։
   2026 թվականի Արենի տեսակի խաղողի մթերումների գործընթացի կազմակերպման միջոցառման նախագծով աջակցության տրամադրման համար սահմանվում է մթերման առնվազն 800 տոննայի շեմ, որպեսզի գինու արտադրության ոլորտում անհավասար մրցակցային պայմաններ չստեղծելու նպատակով ծրագրից չկարողանան օգտվել գինու արտադրության նպատակով Արենի մթերող տնտեսավարողները և մթերվող Արենին ամբողջությամբ ուղղվի կոնյակի սպիրտի արտադրությանը։ Հետևաբար մթերվող Արենիից գինի չի արտադրվելու, իսկ արտադրված կոնյակի սպիրտը կարող է շշալցվել առնվազն երեք տարի հնացումից կամ 2030 թվականից հետո։
    Միաժամանակ տեղեկացնում եմ, որ Կառավարության 11.06.2026թ. N 839-Լ որոշմամբ հաստատված արտահանման միջոցառման նոյեմբեր ամսվա նախագծից հանվել է ԵԱՏՄ արտահանվող մրգահատապտղային գինին և դիտարկվում է հաջորդ ամիսներին նույն մոտեցումը խաղողի գինու վրա կիրառելու նպատակահարմարությունը։ 
2․ Ընդունվել է մասսամբ։
   Նախագիծը լրամշակվել է և պայմանգրերի կնքման ժամկետը երկարաձգվել է միայն Վայոց ձորի մարզից մթերվող Արենի տեսակի խաղողի համար։ Վայոց ձորի մարզից փաստացի մթերվել է 2,477․8 տոննա Արենի տեսակի խաղող, որի արժեքի վճարման համար անհրաժեշտ վարկի չափը կազմում է շուրջ 334․5 մլն դրամ։
  Հարկ է նշել նաև, որ 2026 թվականի նոյեմբերի 10-ի դրությամբ ծրագրի շրջանակներում խաղողի մթերումների համար հաստատված հայտեր դեռևս չկան, իսկ ֆինանսական կառույցների կողմից Էկոնոմիկայի նախարարությանը տրամադրված տեղեկատվության համաձայն վարկերի ներգրավման հայտերի ընդհանուր գումարը կազմում է շուրջ 9,6 մլրդ դրամ, այդ թվում՝ «Գետափի գինու կոնյակի գործարան» ՍՊԸ-ի հայտը, որում ներառված է նաև մթերված Արենիի արժեքի վճարման համար նախատեսվող գումարը։ Գրավի ապահովմամբ պայմանավորված ֆինանսական կառույցների կողմից հաստատվող վարկերի չափը կարող է ավելի քիչ լինել քան 9,6 մլրդ դրամը։ Համեմատության համար նշեմ որ ՄԺԾԾ-ի 2026 թվականի բյուջետային հայտով ծրագրի շրջանակներում խաղողի ուղղության համար վարկային պորտֆելը հաշվարկվել է շուրջ 9,7 մլրդ դրամ։ Հետևաբար նախագծի ընդունման դեպքում ծրագրի գծով նախատեսված սուբսիդավորման չափի փոփոխություն չի ակնկալվում։
      Ծրագրի գծով լրացուցիչ պարտավորություններ առաջանալու դեպքում դրանք կկատարվեն Էկոնոմիկայի նախարարության 2027 թվականի բյուջեով և 2027-2029 թվականների ՄԺԾԾ-ով հաշվարկված գումարների շրջանակներում։
[bookmark: _Hlk244523387]  ա/ Փաստացի մթերված Արենի տեսակի խաղողի արժեքի վճարման համար անհրաժեշտ շուրջ 334․5 մլն դրամ վարկերի սուբսիդավորվող տոկոսագումարի հաշվարկը կցվում է, ըստ որի սուբսիդավորման չափը կկազմի շուրջ 61,4 մլն դրամ, որից 2026թ․՝ 2․6 մլն դրամ, 2027թ․՝ 30․0 մլն դրամ, 2028թ․՝ 21․9 մլն դրամ և 2029թ․՝ 6․9 մլն դրամ։


     բ/ Ծրագրի 2026 թվականի հաստատված բյուջեն կազմում է 3080.7 մլն դրամ, որն ամբողջությամբ վճարվել է, իսկ մինչև տարեվերջ առկա պարտավորությունների չափը գնահատվում է շուրջ 687.3 մլն դրամ, որը ներառում է նաև Արենիի արժեքի վճարման համար ներգրավվող վարկերի տոկոսադրույքի սուբսիդավորման գումարը։
  գ/ հիմնավորումը լրամշակվել է։

	3. Տարածքային կառավարման և ենթակառուցվածքների նախարարություն 
	21․10․2026թ.

